ΑΝΑΡΤΗΤΕΑ ΣΤΟ ΔΙΑΔΙΚΤΥΟ

**Δ/νση** :Τεχνικών Έργων Π.Κ

**Ταχ. Δ/νση** : Πανεπιστημιόπολη Ρεθύμνου, Γάλλου

Ρέθυμνο 15/02/2022

Αρ. πρωτ. Π.Κ. : 3232/112

**Πληροφορίες** : Γεώργιος Δουλγεράκης, Διπλ. Μηχ/γος Μηχ/κός Ε.Μ.Π.

**Τηλέφωνο** : 28310 -77747

**E-mail** : doulger@uoc.gr

 **ΠΡΟΣ: 1.**

ΣΠΥΡΟΣ ΚΑΛΗΣΠΕΡΑΚΗΣ

ΗΛΕΚΤΡΟΛΟΓΟΣ ΜΗΧΑΝΙΚΟΣ

ΡΗΓΑ ΦΕΡΑΙΟΥ 4 - ΠΑΝΟΡΑΜΑ ΑΤΣΙΠΟΠΟΥΛΟΥ

ΑΦΜ: 076082109-ΔΟΥ ΡΕΘΥΜΝΟΥ

Τηλ. : 2831020420, E-mail : info@anysma.gr


#

#

#  2.

ΣΑΡΡΗΣ ΠΑΝΑΓΙΩΤΗΣ & ΣΙΑ Ε.Ε.

ΕΛ. ΒΕΝΙΖΕΛΟΥ 91, 73132 ΧΑΝΙΑ

ΑΦΜ : 800377898- ΔΟΥ ΧΑΝΙΩΝ

ΤΗΛ. 2821059825, info@sarris-energy.gr

#  3.

ΚΕΧΑΓΙΑΔΑΚΗ ΓΕΩΡΓΙΑ

ΗΛΕΚΤΡΟΛΟΓΟΣ ΜΗΧΑΝΙΚΟΣ

Κ. ΠΥΡΟΜΑΓΛΟΥ 11, 74132 ΡΕΘΥΜΝΟ

Α.Φ.Μ. 044591874 - ΔΟΥ Ρεθύμνου

ΤΗΛ. : 6973341568

# ΠΡΟΣΚΛΗΣΗ ΥΠΟΒΟΛΗΣ ΠΡΟΣΦΟΡΑΣ

**Απόφαση Πρυτανικού Συμβουλίου 310η/ΤΕΧΝ.3/18-01-2022 (ΑΔΑ: ΨΛ3Ω469Β7Γ-Α3Υ)**

**Εγκρινόμενο** (ΑΔΑΜ: 22REQ010056168/15-02-2022)

**(****CPV 71334000-8 Μηχανολογικές και ηλεκτρολογικές υπηρεσίες,**

**CPV 31321000-2 Γραμμές ηλεκτρικού ρεύματος)**

Η Διεύθυνση Τεχνικών Έργων του Πανεπιστημίου Κρήτης, μετά την υπ' αρ. 310ης/18-01-2022 Απόφαση Πρυτανικού Συμβουλίου του Ιδρύματος με **ΑΔΑ: ΨΛ3Ω469Β7Γ-Α3Υ**, **θέμα 3ο –Τεχνικά**, προτίθεται να προβεί στην προμήθεια των παρακάτω ειδών και υπηρεσιών :

**«Προμήθεια υλικών και την παροχή ηλεκτρολογικών – μηχανολογικών υπηρεσιών με σκοπό την αποκατάσταση βλαβών του εξωτερικού φωτισμού κτιρίων της Πανεπιστημιούπολης Ρεθύμνου».**

με παράδοση των εκτελεσμένων υπηρεσιών και ειδών εντός **σαράντα πέντε (45) ημερολογιακών ημερών**  **από την ημερομηνία υπογραφής της σύμβασης.**

Τα ανωτέρω θα πραγματοποιηθούν με τη διαδικασία της **απευθείας ανάθεσης**, μετά από **έρευνα αγοράς και λήψη τριών (3) προσφορών**, σύμφωνα με τις διατάξεις του άρθρου **2 §31** και του άρθρου **118 §1 έως και 4** του **Ν. 4412/2016 (ΦΕΚ 147/Α/08-08-2016**), *«Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)», όπως ισχύει*, με κριτήριο κατακύρωσης την πλέον συμφέρουσα από οικονομικής άποψης προσφορά βάσει της τιμής για το σύνολο των ειδών/υπηρεσιών και με τιμή η οποία δεν πρέπει να ξεπερνά το ποσό των 4.767,18€ συμπεριλαμβανομένου ΦΠΑ (24%), για την προμήθεια υλικών, και 8.977,60€, για την παροχή ηλεκτρολογικών – μηχανολογικών υπηρεσιών.

* Η προϋπολογιζόμενη δαπάνη ύψους **4.767,18€,** για την προμήθεια υλικών, θα βαρύνει το ΠΔΕ/ΤΠΑ/ΕΠΑ του Υπουργείου Παιδείας και Θρησκευμάτων και συγκεκριμένα το έργο με **MIS 5149572 της ΣΑΝΑ 346 με κωδικό 2021ΝΑ34600205** και τίτλο«Προμήθειες για Εξοπλισμό και Ενεργειακή Αναβάθμιση των υποδομών του Πανεπιστημίου Κρήτης σε Ρέθυμνο και Ηράκλειο (π.κ. 2014ΣΕ54600012, 2014ΣΕ54600069)» (π.κ. 2020ΣΕ04600072 – Υποέργο 5)».
* Η προϋπολογιζόμενη δαπάνη ύψους **8.977,60€,** για την παροχή ηλεκτρολογικών – μηχανολογικών **υπηρεσιών**, θα βαρύνει το ΠΔΕ/ΤΠΑ/ΕΠΑ του Υπουργείου Παιδείας και Θρησκευμάτων και συγκεκριμένα το έργο με **MIS 5149673 της ΣΑΝΑ 346 με κωδικό 2021ΝΑ34600399** και τίτλο «Συντηρήσεις υποδομών εγκαταστάσεων και επιστημονικού εξοπλισμού καθώς και παρεμβάσεις μικρής κλίμακας του Πανεπιστήμιου Κρήτης σε Ρέθυμνο και Ηράκλειο (π.κ. 2014ΣΕ54600012, 2014ΣΕ54600068)».(π.κ. 2020ΣΕ54600045 – Υποέργο 3)».

Η προσφορά θα κατατεθεί στην Δ/νση που αναγράφεται στην κεφαλίδα του παρόντος εγγράφου ως και τις **28/02/2022**, ημέρα **Δευτέρα** και **ώρα 12:00** στο πέρας της οποίας θα γίνει η αποσφράγισή της στα γραφεία της Δ/νσης Τεχνικών Έργων (Πανεπιστημιόπολη Ρεθύμνου, περιοχή Γάλλου).

Για περισσότερες **πληροφορίες** ή διευκρινίσεις επικοινωνήστε με τον κο Γεώργιο Δουλγεράκη στο τηλ. 2831077747 και στην ηλεκτρονική Δ/νση doulger@uoc.gr.

* + Στην παρούσα διαδικασία απευθείας ανάθεσης **δεν** θα ληφθούν υπόψη προσφορές οικονομικών φορέων που δεν προσκλήθηκαν να υποβάλουν προσφορά (άρθρο 120 παρ. 3 ν. 4412/2016).

Με εκτίμηση

Ο Αναπληρωτής Προϊστάμενος

του Τμήματος Συντήρησης Π.Κ.

Γεώργιος Δουλγεράκης

**ΤΕΧΝΙΚΗ ΠΕΡΙΓΡΑΦΗ ΚΑΙ ΠΡΟΔΙΑΓΡΑΦΕΣ**

**για προμήθεια υλικών και παροχή ηλεκτρολογικών – μηχανολογικών υπηρεσιών για την αποκατάσταση βλαβών του εξωτερικού φωτισμού του κτηρίου Γ (περίπου 40 φωτιστικά ιστού και 330 m υπόγειων καλωδιώσεων) και του κτηρίου 9 (περίπου 10 φωτιστικά ιστού και 120 m υπόγειων καλωδιώσεων) της Φιλοσοφικής Σχολής Πανεπιστημιόπολης Ρεθύμνου, με ταυτόχρονη κατασκευή νέων παροχών σε σημεία που δεν φωτίζονται καθόλου όπως στην οδό που ενώνει τα κτήρια ΑΒΓΔ με τα κτήρια της Φιλοσοφικής Σχολής Βόρεια του Μεγάλου Αμφιθεάτρου και στην Ανατολική πλευρά του κτηρίου Γ5 προς το πάρκινγκ Π7.**

**Α) ΤΕΧΝΙΚΗ ΠΕΡΙΓΡΑΦΗ – ΠΡΟΔΙΑΓΡΑΦΕΣ**

Στο πλαίσιο των εργασιών συντήρησης, αποκατάστασης και επισκευής βλαβών ηλεκτροφωτισμού, βλαβών του εξωτερικού φωτισμού του κτηρίου Γ (περίπου 40 φωτιστικά ιστού και 330 m υπόγειων καλωδιώσεων) και του κτηρίου 9 (περίπου 10 φωτιστικά ιστού και 120 m υπόγειων καλωδιώσεων) της Φιλοσοφικής Σχολής της Πανεπιστημιόπολης Ρεθύμνου, η Διεύθυνση Τεχνικών Έργων Π.Κ. θα προχωρήσει σε έλεγχο, επισκευή ή και ανακατασκευή στο δίκτυο εξωτερικού ηλεκτροφωτισμού.

Οι έλεγχοι συντήρησης και επισκευής βλαβών κρίθηκαν επιβεβλημένοι και άμεσοι καθώς μετά τα έντονα καιρικά φαινόμενα των δύο τελευταίων ετών που επικράτησαν στην περιοχή, σε συνδυασμό με τις φθορές που έχει υποστεί η εγκατάσταση σε βάθος χρόνου (φυσιολογικές φθορές χρήσης, φθορές από τρωκτικά κ.λ.π.), διαπιστώθηκε ότι ο ηλεκτροφωτισμός των παραπάνω χώρων (ιστοί φωτισμού ύψους 3 μέτρων) παρουσίαζε και συνεχίζει παρόλες τις επεμβάσεις του Τμ. Συντήρησης, βλάβες, με αποτέλεσμα κατά τις νυχτερινές ώρες λειτουργίας του, ο φωτισμός να μην είναι επαρκής έως ανύπαρκτος. Πρέπει να σημειωθεί ότι η αύξηση της ασφάλειας των ηλεκτρικών γραμμών (προσθήκη ρελέ διαφυγής) επιβεβλημένη από το νόμο, έχει οδηγήσει γραμμές με διαρροές που στο παρελθόν λειτουργούσαν πλέον να μη λειτουργούν.

Ταυτόχρονα θα κατασκευαστούν νέες παροχές για μελλοντική εγκατάσταση ιστών εξωτερικού φωτισμού, σε σημεία που δεν φωτίζονται καθόλου όπως στην οδό που ενώνει τα κτήρια ΑΒΓΔ με τα κτήρια της Φιλοσοφικής Σχολής Βόρεια του Μεγάλου Αμφιθεάτρου (120 m υπόγειων καλωδιώσεων) και στην Ανατολική πλευρά του κτηρίου Γ5 προς το πάρκινγκ Π7 (70 m υπόγειων καλωδιώσεων) στην Πανεπιστημιόπολη Ρεθύμνου, μετά και από αιτήματα των αντιστοίχων τμημάτων (συνημμένα έγγραφο με αρ. πρωτ. 26318/22-11-2021 της Κοσμήτορος της Φιλοσοφικής Σχολής και του αποσπάσματος πρακτικών της Κοσμητείας της ΣΕΑ της 21-07-2021).

Με βάση τα παραπάνω δεδομένα, και μετά από έλεγχο που διενήργησε η υπηρεσία θα απαιτηθούν εργασίες και υλικά τα οποία παρουσιάζονται παρακάτω :

1. **Έρευνα και αποκατάσταση βραχυκυκλωμάτων σε γραμμή εξωτερικού φωτισμού με εξειδικευμένο προσωπικό (90h περίπου) και κατασκευή νέων παροχικών καλωδιώσεων που αναλύεται παρακάτω :**

Έρευνα και αποκατάσταση βραχυκυκλωμάτων σε γραμμή εξωτερικού φωτισμού αναχώρησης από το πίλαρ, ανεξαρτήτου μήκους και αριθμού ιστών και φωτιστικών σωμάτων. Στην τιμή μονάδας περιλαμβάνονται:

• Η απασχόληση του προσωπικού (ενός τεχνίτη ηλεκτρολόγου και δύο βοηθών) και μέσων που απαιτούνται για την εκτέλεση των εργασιών

• Το άνοιγμα των θυρίδων όλων ιστών και των ακροκιβωτίων των φωτιστικών σωμάτων ολόκληρης της γραμμής

• Το άνοιγμα και ο καθαρισμός των φρεατίων της γραμμής εξωτερικού φωτισμού από άμμο, τσιμέντο, φερτά υλικά, κλπ. ώστε να είναι ορατές οι γραμμές τροφοδοσίας και γειώσεως

• H αποσύνδεση των καλωδίων τροφοδοσίας στα ακροκιβώτια των ιστών, έλεγχος της μόνωσης τους εκατέρωθεν των ιστών με όργανο Megger, εντοπισμός και αποκατάσταση των βραχυκυκλωμάτων και των διαρροών τους και επανασύνδεσή τους στα ακροκιβώτια των ιστών μετά την ολοκλήρωση της έρευνας και την αποκατάσταση της βλάβης

* Η αφαίρεση ιστού από τη βάση του με τον εξοπλισμό του και η κατάκλιση και αφαίρεση των βραχιόνων, των φωτιστικών, των καλωδίων και του αγωγού γειώσεως, όπου απαιτηθεί. Η επανατοποθέτηση του ιστού στην προβλεπόμενη θέση.

• Η αποξήλωση και επανασύνδεση όλων των αγωγών και η κατανομή των φορτίων με εναλλαγή των φάσεων στα ακροκιβώτια όλων των ιστών της γραμμής

• Η κατανομή των φορτίων με εναλλαγή των φάσεων ώστε να μην υπάρχουν αποκλίσεις στην κατανάλωση ισχύος των φάσεων στο πίλλαρ του κόμβου

• Έλεγχος της συνέχειας του αγωγού γειώσεως σε όλο το μήκος της γραμμής

• Οποιοδήποτε υλικό (κλέμες, σφικτήρες, κλπ) ή μικροϋλικό απαιτείται (εκτός καλωδίων, ασφαλειών, κουτιών σύνδεσης κ.λ.π. τα οποία και πληρώνονται σύμφωνα με το αντίστοιχο τιμολόγιο) για την ολοκλήρωση της εργασίας

• Οποιαδήποτε εργασία απαιτείται για την αποκατάσταση της ορθής λειτουργίας της γραμμής

• Οποιαδήποτε συμπληρωματική εργασία απαιτείται για την εγκατάσταση νέων παροχικών καλωδίων και φρεατίων διέλευσης, σε σημεία που δεν υπάρχουν, συνδέσεων σε υφιστάμενα ή νέα πίλαρ.

1. **Διάνοιξη ορύγματος κατάλληλου για τη διέλευση παροχικού καλωδίου για γραμμή εξωτερικού φωτισμού με πλήρη αποκατάσταση του ορύγματος και της επιφάνειας, δημιουργία φρεατίων (με χρήση υδραυλικού τροχού για τη διάνοιξη ορύγματος).**

Στην τιμή μονάδας περιλαμβάνονται η απασχόληση του προσωπικού και των μηχανικών μέσων (χρήση υδραυλικού τροχού για τη διάνοιξη ορύγματος) που απαιτούνται για την εκτέλεση των εργασιών για :

• τη διάνοιξη ορύγματος από 10 ως 18 εκ πλάτος και ως 60 εκ βάθος για τη διέλευση παροχικού καλωδίου,

• η εργασία εγκατάστασης προστατευτικού σωλήνα κατάλληλου για υπόγειες ηλεκτρικές γραμμές,

• η εργασία τοποθέτησης των καλωδίων εντός του προστατευτικού σωλήνα και του ορύγματος,

• η πλήρη αποκατάσταση του ορύγματος με μπετό, για τη μέγιστη ασφάλεια στην εγκατάσταση

• η εργασία κατασκευής κατάλληλων επτά (7) φρεατίων διακλάδωσης και διανομής διαστάσεων 30\*30εκ..

1. **Υλικά για την αποκατάσταση βραχυκυκλωμάτων και νέων γραμμών εξωτερικού φωτισμού**

Υλικά για την αποκατάσταση των βραχυκυκλωμάτων σε γραμμές εξωτερικού φωτισμού, κατασκευής νέων γραμμών και της ανακατασκευής της παροχής του πίλαρ εξωτερικού φωτισμού των κτηρίων Γ, περιλαμβάνονται στον παρακάτω πίνακα :

|  |  |  |  |
| --- | --- | --- | --- |
| **α/α** | **Υλικό** | **μ.μ.** | **ποσότητα** |
| 1 | Καλώδιο τύπου NYY για τοποθέτηση μέσα στο έδαφος διπολικό διατομής 2 Χ 1,5 mm2 | m | 10 |
| 2 | Καλώδιο τύπου NYY για τοποθέτηση μέσα στο έδαφος τριπολικό διατομής 3 Χ 2,5 mm2 | m | 13 |
| 3 | Καλώδιο τύπου NYY για τοποθέτηση μέσα στο έδαφος διατομής 5 Χ 2,5 mm2 | m | 135 |
| 4 | Καλώδιο τύπου NYY για τοποθέτηση μέσα στο έδαφος τετραπολικό διατομής 5 Χ 4 mm2 | m | 50 |
| 5 | Καλώδιο τύπου NYY για τοποθέτηση μέσα στο έδαφος τετραπολικό διατομής 5 Χ 6 mm2 | m | 200 |
| 6 | Καλώδιο τύπου NYY για τοποθέτηση μέσα στο έδαφος πενταπολικό διατομής 5 Χ 16 mm2 | m | 15 |
| 7 | Σωλήνας ηλεκτρικών γραμμών πλαστικός σπιράλ GEONFLEX 50mm | m | 330 |
| 8 | Μικροαυτόματος για ασφάλιση ηλεκτρικών γραμμών ενδεικτικού τύπου WL-SIEMENS μονοπολικός εντάσεως 16 Α | τμχ | 1 |
| 9 | Μικροαυτόματος για ασφάλιση ηλεκτρικών γραμμών ενδεικτικού τύπου WL-SIEMENS μονοπολικός εντάσεως 25 Α | τμχ | 6 |
| 10 | Σκυρόδεμα άοπλο κατηγορίας C 12/15 για την τελική στρώση των ορυγμάτων | m3 | 10,00 |
| 11 | Φρεάτιο διακλαδώσεως υπογείων καλωδίων πλαστικό με καπάκι διαστάσεων 30Χ30cm πλήρες  | τμχ | 7 |

**Β) ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ**

Οι προσφορές θα υποβληθούν εντός κλειστού σφραγισμένου φακέλου, στον οποίο θα αναγράφονται ευκρινώς:

«ΠΡΟΣΦΟΡΑ»

«ΠΑΝΕΠΙΣΤΗΜΙΟ ΚΡΗΤΗΣ ΡΕΘΥΜΝΟ»

 « Αρ. Πρωτ. της προσκλησης, ο τίτλος της, και η ημερομηνία διενέργειας του διαγωνισμού»

«Τα στοιχεία του αποστολέα (επωνυμία, δ/νση, αριθ. τηλεφώνου, αριθ. Fax και email)»

Μέσα στον κυρίως φάκελο θα τοποθετηθούν οι ακόλουθοι τρεις ξεχωριστοί σφραγισμένοι φάκελοι με τα αντίστοιχα δικαιολογητικά:

**ΦΑΚΕΛΟΣ ΔΙΚΑΙΟΛΟΓΗΤΙΚΩΝ ΣΥΜΜΕΤΟΧΗΣ**

Κλειστός φάκελος με την ένδειξη **«ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ»** ο οποίος περιλαμβάνει επί ποινή αποκλεισμού :

1. **Πιστοποιητικό του αντίστοιχου Επιμελητηρίου** επί ποινή αποκλεισμού (Τεχνικό, Νομαρχιακό ή Εμπορικό) με το οποίο θα πιστοποιείται η εγγραφή τους, το ειδικό επάγγελμά τους κατά την ημέρα διενέργειας του διαγωνισμού και ότι εξακολουθούν να παραμένουν.
2. **Υπεύθυνη δήλωση της παρ. 4 του άρθρου 8 του Ν. 1599/1986** όπως εκάστοτε ισχύει στην οποία πρέπει επί ποινή αποκλεισμούνα δηλώνεται ότι:

- θα έχει την αποκλειστική ευθύνη για την τήρηση των απαιτούμενων μέτρων για την ασφάλεια του ιδίου ή/και του προσωπικού του και την ύπαρξη καταλλήλων Μέσων Ατομικής Προστασίας και εργαλείων και φέρει ακέραια την ευθύνη για τυχόν ατύχημα του ιδίου ή/και του προσωπικού του.

- θα τηρηθεί το πρότυπο ΕΛΟΤ HD 384 (Απαιτήσεις για ηλεκτρικές εγκαταστάσεις), όπως ισχύει σήμερα.

- βεβαιώνεται ότι τα προς προμήθεια υλικά (ηλεκτρολογικά υλικά) είναι κατάλληλα πιστοποιημένα (σήμανση CE).

- είναι ο μοναδικός υπεύθυνος και υπόχρεος για την αποζημίωση οποιουδήποτε και για κάθε φύσεως και είδους ζημιές που τυχόν προκύψουν από πράξεις ή παραλείψεις του ιδίου ή και του προσωπικού του, που θα χρησιμοποιήσει για την εκτέλεση των εργασιών. Η Υπηρεσία δε φέρει καμία αστική ή άλλη ευθύνη έναντι του προσωπικού που θα απασχοληθεί για την εκτέλεση της προμήθειας.

- τα υλικά είναι καινούργια, άριστης ποιότητας και κατασκευής, δε φέρουν διαβρώσεις ή κακώσεις, δε φέρουν ελαττώματα, είναι έτοιμα προς χρήση, και ότι αυτά που προσφέρει συμφωνούν µε τις τεχνικές προδιαγραφές.

- μέχρι και την ημέρα υποβολής της προσφοράς, δεν βρίσκεται σε μία από τις καταστάσεις των άρθρων 73 και 74 του Ν. 4412/2016 για τις οποίες αποκλείεται ή μπορεί να αποκλεισθεί.

- εφόσον του ζητηθεί, θα προσκομίσει όλα τα αποδεικτικά των παραπάνω στοιχείων έγγραφα

- ο συμμετέχων αποδέχεται πλήρως όλους τους όρους της προκήρυξης.

Το Πανεπιστήμιο Κρήτης δύναται να ζητήσει από τους προσφέροντες, σε οποιοδήποτε σημείο κατά τη διάρκεια της διαδικασίας, όλα ή ορισμένα από τα δικαιολογητικά του άρθρου 80 του Ν. 4412/2016 ως απόδειξη της μη ύπαρξης λόγων αποκλεισμού.

3) **Αποδεικτικό φορολογικής, ασφαλιστικής ενημερότητας και ποινικού μητρώου** επί ποινή αποκλεισμού, η ισχύς των οποίων πρέπει να καλύπτει την ημερομηνία διενέργειας του διαγωνισμού.

**ΦΑΚΕΛΟΣ ΤΕΧΝΙΚΗΣ ΠΡΟΣΦΟΡΑΣ**

Κλειστός φάκελος με την ένδειξη **«ΤΕΧΝΙΚΗ ΠΡΟΣΦΟΡΑ»** ο οποίος περιλαμβάνει επί ποινή αποκλεισμού :

1. Τεχνική περιγραφή των ειδών και υπηρεσιών με ακριβή αναφορά στα είδη που θα χρησιμοποιηθούν.

Επίσης σημειώνεται ότι επί ποινή απόρριψης στον φάκελο αυτό δεν μπορεί να περιλαμβάνονται οικονομικά στοιχεία της προσφοράς.

**ΦΑΚΕΛΟΣ ΟΙΚΟΝΟΜΙΚΗΣ ΠΡΟΣΦΟΡΑΣ**

1. Κλειστός φάκελος με την ένδειξη **«ΟΙΚΟΝΟΜΙΚΗ ΠΡΟΣΦΟΡΑ»** επί ποινή αποκλεισμού, όπου θα περιλαμβάνεται, συμπληρωμένο το ΦΥΛΛΟ ΟΙΚΟΝΟΜΙΚΗΣ ΠΡΟΣΦΟΡΑΣ όπως δίνεται παρακάτω:

|  |
| --- |
| **ΕΝΤΥΠΟ ΟΙΚΟΝΟΜΙΚΗΣ ΠΡΟΣΦΟΡΑΣ**  |
| **Α/Α** | **Τύπος / Περιγραφή** | **Μον. Μέτρ.**  | **Ποσότ.** | **Τιμή Μονάδ.****(€)** | **Κόστος****(€)** |
| **1** | **Έρευνα και αποκατάσταση βραχυκυκλωμάτων σε υφιστάμενες γραμμές εξωτερικού φωτισμού και κατασκευή νέων, με εξειδικευμένο προσωπικό** | τμχ. | 1 |  |  |
| **2** | **Διάνοιξη ορύγματος κατάλληλου για τη διέλευση παροχικού καλωδίου για γραμμή εξωτερικού φωτισμού με πλήρη αποκατάσταση του ορύγματος και της επιφάνειας, δημιουργία φρεατίων (με χρήση υδραυλικού τροχού).** | τμχ. | 1 |  |  |
| **ΜΕΡΙΚΗ ΔΑΠΑΝΗ ΥΠΗΡΕΣΙΩΝ** |  |
| **ΦΠΑ 24%** |  |
|  | **ΔΑΠΑΝΗ ΥΠΗΡΕΣΙΩΝ ΜΕ ΦΠΑ 24%** |  |
| **3** | **Υλικά για την αποκατάσταση βραχυκυκλωμάτων και την κατασκευή νέων γραμμών εξωτερικού φωτισμού** | τμχ. | 1 |  |  |
| **ΜΕΡΙΚΗ ΔΑΠΑΝΗ ΥΛΙΚΩΝ** |   |  |
| **ΦΠΑ 24%** |  |  |
| **ΔΑΠΑΝΗ ΥΛΙΚΩΝ ΜΕ ΦΠΑ 24%** |   |  |
| **ΣΥΝΟΛΙΚΗ ΔΑΠΑΝΗ ΥΠΗΡΕΣΙΩΝ/ΥΛΙΚΩΝ ΜΕ ΦΠΑ 24%** |  |  |

**ΕΓΓΥΗΣΕΙΣ**

α) Απαιτείται εγγυητική επιστολή καλής εκτέλεσης. Μετά την κατακύρωση, ο Ανάδοχος θα πρέπει να προσκομίσει εγγυητική επιστολή καλής εκτέλεσης το ύψος της οποίας καθορίζεται σε ποσοστό 4% επί της αξίας της σύμβασης χωρίς να υπολογίζεται ο ΦΠΑ. Η εγγύηση καλής εκτέλεσης θα έχει διάρκεια 75 ημερών από την υπογραφή της σύμβασης (Ν. 4412/2016 άρθρο 72).

β) Απαιτείται εγγυητική επιστολή καλής λειτουργίας. Μετά την οριστική παραλαβή των υλικών και πριν την λήξη της εγγυητικής επιστολής καλής εκτέλεσης, ο Ανάδοχος θα πρέπει κατά την επιστροφή της εγγυητικής επιστολής καλής εκτέλεσης να προσκομίσει εγγυητική επιστολή καλής λειτουργίας, το ύψος της οποίας καθορίζεται στο ποσό των 325,00€ και η διάρκειά της σε 12 μήνες από την ημερομηνία οριστικής παραλαβής. (Ν. 4412/2016 άρθρο 72 παρ. 2)

**Χρόνος ισχύος προσφορών**

Οι προσφορές ισχύουν και δεσμεύουν τους συμμετέχοντες επί τέσσερις μήνες (4) από την επομένη της διενέργειας του διαγωνισμού. Προσφορά που ορίζει μικρότερο χρόνο ισχύος απορρίπτεται ως απαράδεκτη.

**Παράδοση – διάρκεια σύμβασης**

Οι απαιτούμενες εργασίες θα πραγματοποιηθούν αμέσως μετά την υπογραφή της σύμβασης και σε συνεννόηση με την Τεχνική Υπηρεσία.

**Η διάρκεια των εργασιών υπολογίζεται σε σαράντα πέντε ημερολογιακές ημέρες (45).**

***Η Υπηρεσία έχει το δικαίωμα να διακόπτει ΤΗΝ ΠΡΟΜΉΘΕΙΑ για όσο χρονικό διάστημα κρίνει απαραίτητο π.χ. λόγω εκτάκτων συνθηκών που θα δημιουργούν πρόβλημα στην εκτέλεση σύμφωνα με τους νόμους της Τέχνης και της Επιστήμης των εργασιών. Ο χρόνος αυτός δεν θα προσμετρείται στο χρόνο παράδοσης.***

-Η οριστική παραλαβή των υλικών και των υπηρεσιών, θα γίνει αφού παραδοθούν όλα τα είδη και οι υπηρεσίες.

-Η προμήθεια θα εκτελεστεί σύμφωνα με τους κανόνες της επιστήμης, της τεχνικής και της καλής κατασκευής.

-Η Υπηρεσία θα εκτελεί συνεχείς ελέγχους σε όλα τα στάδια. Θα βεβαιώνει την σωστή εφαρμογή και θα επιτρέπει την συνέχιση της προμήθειας (γραπτώς ή προφορικώς) αλλιώς θα επαναλαμβάνεται.

-Τυχόν ελαττωματικά είδη ή υπηρεσίες που δεν καλύπτουν τις τεχνικές προδιαγραφές, δεν θα παραλαμβάνονται από την υπηρεσία µας µε ευθύνη του προμηθευτή, χωρίς καμία οικονομική επιβάρυνση του Π.Κ. και θα αντικαθίστανται άμεσα από τον προμηθευτή.

-Τα είδη και οι υπηρεσίες παραλαμβάνονται οριστικά αν συμφωνούν µε τις τεχνικές προδιαγραφές και αφού διαπιστωθεί µε τον μακροσκοπικό έλεγχο ότι είναι κατάλληλα για τον σκοπό που προορίζονται. Στην περίπτωση που παρατηρηθούν διαφορές ή αποκλίσεις από τις τεχνικές προδιαγραφές η υπηρεσία έχει το δικαίωμα να απορρίψει μέρος ή το σύνολο της ποσότητας υλικών και εργασιών και να ζητήσει την άμεση αντικατάστασή τους µε είδη - εργασίες που να συμφωνούν απόλυτα µε τις τεχνικές προδιαγραφές.

-Τα είδη θα παραδοθούν στις αυθεντικές συσκευασίες τους, που δεν πρέπει να φέρουν αλλοιώσεις, σκισίματα ή εκδορές, εφόσον αφορούν ακέραιες ποσότητες.

- Η οριστική παραλαβή των υπηρεσιών, θα γίνει αφού παραδοθούν όλα τα υλικά και οι εργασίες, οι εγγυήσεις που ζητούνται με την παρούσα και εκτελεστούν οι απαραίτητες δοκιμές και έλεγχοι από την Τεχνική Υπηρεσία και υπογραφούν.

Ο Συντάκτης

Γεώργιος Δουλγεράκης

Διπλ. Μηχανολόγος Μηχανικός ΕΜΠ